b'\n_START_ARTICLE_\nFrostWire\n_START_PARAGRAPH_\nFrostWire je besplatni P2P klijent za prijenos podataka izme\xc4\x91u korisnika putem BitTorrent protokola.\n_START_SECTION_\nOpis\n_START_PARAGRAPH_\nKako je poznato da je klijentski dio kod ad-hoc mre\xc5\xbee koja se vodi "svi dijele svima" definicijom bitan za nesmetano i stabilno preno\xc5\xa1enje i dijeljenje podataka, tako je sli\xc4\x8dno i kod FrostWire. FrostWire je zapravo brat blizanac programu LimeWire koji je u svojoj besplatnoj ina\xc4\x8dici korisnike \xc5\xbeivcirao raznim restrikcijama i lo\xc5\xa1ijim rezultatima pretrage P2P mre\xc5\xbea. Prvo \xc5\xa1to se primjeti je preobrazba su\xc4\x8delja aplikacije u kojemu sad dominira plava boja, a napredak je o\xc4\x8digledan i u pogledu razmje\xc5\xa1aja opcija. Padaju\xc4\x87i izbornici do\xc4\x8dekat \xc4\x87e korisnika tako na samom vrhu prozora, dok su ispod njih poslo\xc5\xbeeni danas svagdje prisutni tabovi kakve se mo\xc5\xbee na\xc4\x87i u internetskim preglednicima. Odmah lijevo od sredine su\xc4\x8delja mo\xc5\xbee se inicirati i filtrirati trenutna pretraga, dok se zgodan, no pomalo nestabilan "FrostWire media player" smjestio odmah u donji dio su\xc4\x8delja zajedno s ostalim informacijama o brzini prijenosa podataka. Navedeni ugra\xc4\x91eni player omogu\xc4\x87uje vrlo lako slu\xc5\xa1anje MP3 zapisa, \xc5\xa1to je vrlo dobro ako se skida masovan broj istih te ako ih se \xc5\xbeeli odmah preslu\xc5\xa1ati. Podr\xc5\xbeani protokoli su Gnutella i BitTorrent, a k\xc3\xb3d je kao i k\xc3\xb3d komercijalnog brata pisan u Javi \xc5\xa1to zna\xc4\x8di veliku prenosivost i rad na vi\xc5\xa1e platformi. FrostWire se snalazi kao vjeverica sa lje\xc5\xa1njakom kad je u pitanju pretraga datoteka putem raznih P2P mre\xc5\xbea. Po\xc4\x8detnici nisu ostavljeni na cjedilu jer postoji \xc4\x8darobnjak koji pri prvom pokretanju obja\xc5\xa1njava osnovne radnje vezane uz spajanje na P2P mre\xc5\xbee i pretragu sadr\xc5\xbeaja. Pri prijenosu datoteka mogu se vidjeti informacije koje su vezane uz njih poput: kvalitete, tipa datoteke, brzine prijenosa, imena, veli\xc4\x8dine i bitratea. Ako je korisnik spojen na pet ili vi\xc5\xa1e takozvanih "ultra-peerova" u donjem lijevom kutku vidjet \xc4\x87e oznaku "Turbo-Charged Connection", \xc5\xa1to teoretski zna\xc4\x8di da \xc4\x87e na taj na\xc4\x8din dobiti najbolje rezultate pretrage. Kako bi veza bila ovako ozna\xc4\x8dena, mora se odobriti FrostWireu kori\xc5\xa1tenje svih dostupnih portova te se poigrati s naprednijim opcijama. U ovoj inkarnaciji klijenta na radost korisnika su i neke mogu\xc4\x87nosti koje je imala samo komercijalna ina\xc4\x8dica LimeWirea. FrostWire pru\xc5\xbea i dobar chatroom koji bi trebao biti ekvivalent ili zamjena za LimeWireov IM.'